《冬夜烧笋供茶教子弟联句》
明代·程敏政

坐拥寒炉夜气清，烹茶烧笋散閒情。品从雀舌分佳味，价许龙孙得贵名。

七碗喜催诗兴竦，百壶真谢酒权轻。疏窗已上梅花月，更取瑶琴鼓再行。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。